ΓΡΑΠΤΗ ΕΡΩΤΗΣΗ E-3674/01

υποβολή: Mihail Papayannakis (GUE/NGL) προς την Επιτροπή

(17 Ιανουαρίου 2002)

Θέμα: Σταθμοί επεξεργασίας λυμάτων

Σύμφωνα με την απάντηση της Επιτροπής στηνπ' αριθμόν Ε-3646/00(1) ερώτησή μου στην Ελλάδα το σύνολο σχεδόν των 40 αστικών περιοχών που απορρίπτουν τα λύματά τους σε ευαίσθητες ζώνες και που θα έπρεπε να διαθέτουν κατάλληλα συστήματα συλλογής και επεξεργασίας τα οποία να λειτουργούν στις 31 Δεκεμβρίου 1998, δεν είχαν έως τότε συμμορφωθεί με τιςποχρεώσεις τους που απορρέουν από την οδηγία 91/271/ΕΟΚ(2).

Θα μπορούσε η Επιτροπή να με πληροφορήσει:

1. Σε πόσες και ποιές συγκεκριμένα περιοχές στην Ελλάδα παρατηρούνται προβλήματα σχετικά με την ύπαρξη και τη λειτουργία των σταθμών επεξεργασίας λυμάτων·

2. Αν οι αρμόδιες ελληνικές αρχές έχουνποβάλει νέες αιτήσεις συγχρηματοδότησης εργασιών για την επίλυση των προβλημάτων που παρουσιάζονται σε σταθμούς καθαρισμού λυμάτων και αν σκοπεύει να ανταποκριθεί σε τυχόν αιτήματα, και

3. Αν έχει την πρόθεση να κινήσει διαδικασία επί παραβάσει εναντίον της Ελλάδας για το σύνολο των αστικών περιοχών που δεν συμμορφούνται προς τιςποχρεώσεις που απορρέουν από την εν λόγω οδηγία·

(1) ΕΕ C 261 E της 18.9.2001, σελ. 3.

(2) ΕΕ L 135 της 30.5.1991, σελ. 40.

Απάντηση της κας Wallstrm εξ ονόματος της Επιτροπής

(7 Μαρτίου 2002)

Στις 21 Νοεμβρίου 2001, η Επιτροπή εξέδωσε την δεύτερη έκθεσή της για την Εφαρμογή της οδηγίας 91/271/ΕΟΚ του Συμβουλίου της 21ης Μαΐου 1991 σχετικά με την επεξεργασία των αστικών λυμάτων, όπως τροποποιήθηκε από την οδηγία 98/15/ΕΚ της Επιτροπής της 27ης Φεβρουαρίου 1998(1). Η έκθεση συνδέεται με την τήρηση της προθεσμίας τής 31ης Δεκεμβρίου 1998. Η έκθεση αυτή, στην οποία λαμβάνονταιπόψη τα δεδομένα των κρατών μελών που παραλήφθηκαν έως τις 15 Φεβρουαρίου 2001, περιέχει πληροφορίες για τον εντοπισμό των ευαίσθητων περιοχών, τους οικισμούς που απορρίπτουν τα λύματά τους σε ευαίσθητες περιοχές και την επεξεργασία λυμάτων στις μεγάλες πόλεις.

Σύμφωνα με την πρώτη επιστολή των ελληνικών αρχών του Ιουνίου 2000, 33 οικισμοί με πληθυσμό ίσο ή μεγαλύτερο των 10 000 κατοίκων, οι οποίοι βρίσκονται στη λεκάνη απορροής ευαίσθητης περιοχής, ζήτησαν επεξεργασία τρίτου βαθμού στις 31 Δεκεμβρίου 1998. Σύμφωνα με τη δεύτερη επιστολή, του Ιανουαρίου 2001, οι ελληνικές αρχές διεκρίνισαν ότιπάρχουν μόνον 16 οικισμοί που πρέπει να ληφθούνπόψη. Όταν εξέπνευσε η προθεσμία της 31ης Δεκεμβρίου 1998, μόνον τέσσερις από τις 16 (33) πόλεις είχαν συμμορφωθεί.

Λεπτομερείς πληροφορίες σχετικά με τις περιοχές/πόλεις που έχουν ή δεν έχουν συμμορφωθεί με την οδηγία θα δημοσιευθούν στην έκθεση της Επιτροπής σχετικά με την εφαρμογή της οδηγίας 91/271/ΕΟΚ του Συμβουλίου σε εύθετο χρόνο (πιθανόν το Μάρτιο του 2002).

2. Οι ελληνικές αρχέςπέβαλαν το 2001 πολλές αιτήσεις συγχρηματοδότησης από το Ταμείο Συνοχής για σταθμούς βιολογικού καθαρισμού, οι περισσότερες από τις οποίες αποτέλεσαν το αντικείμενο απόφασης της Επιτροπής.

Παρόμοια έργα μικρότερου μεγέθους μπορούν να συγχρηματοδοτηθούν από το Ευρωπαϊκό Ταμείο Περιφερειακής Ανάπτυξης (ΕΤΠΑ) με βάση τα περιφερειακά προγράμματα. Για τα έργα αυτά δενποβάλλεται αίτηση στην Επιτροπή διότι η διαχείρισή τους γίνεται σε εθνικό επίπεδο.

Η Επιτροπή συμφώνησε με τις ελληνικές αρχές να ελεγχθεί ο προγραμματισμός των περιβαλλοντικών έργων που συγχρηματοδοτούνται από τα δύο ταμεία έτσι ώστε να επισπευσθεί η κατασκευή όσων επείγουν περισσότερο.

3. Η Επιτροπή έχει ήδη κινήσει τρεις μεμονωμένες διαδικασίες παράβασης κατά της Ελλάδας για μη συμμόρφωσή της στην οδηγία 91/271/ΕΟΚ του Συμβουλίου. Οι παραβάσεις αφορούν τις πόλεις των Αθηνών, της Ελευσίνας και της Θεσσαλονίκης.

Η Επιτροπή συνεχίζει να παρακολουθεί τη διαδικασία εφαρμογής σε όλα τα κράτη μέλη, όπως και στην Ελλάδα. Προκειμένου να διασφαλίσει την εφαρμογή των διατάξεων της οδηγίας 91/271/ΕΟΚ, η Επιτροπή θα λάβει όλα τα αναγκαία μέτρα, μεταξύ των οποίων είναι και η ανάληψη δράσης βάσει του άρθρου 226 της συνθήκης ΕΚ.

(1) COM(2001)685 τελικό.